PLE ออกหุ้นกู้ 500 ลบ. ดอกเบี้ย 6.5% ขายรายใหญ่-สถาบัน 25-27 มิ.ย.นี้
PLE ออกหุ้นกู้ 500 ลบ. ดอกเบี้ย 6.5% ขายรายใหญ่-สถาบัน 25-27 มิ.ย.นี้
PLE ออกหุ้นกู้ 500 ลบ. ดอกเบี้ย 6.5% ขายรายใหญ่-สถาบัน 25-27 มิ.ย.นี้
11 มิ.ย. 2562

บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 500 ล้านบาท อายุ 2 ปี ครบกำหนดไถ่ถอนปี พ.ศ. 2564 มีอัตราดอกเบี้ยคงที่ร้อยละ 6.50 ต่อปี ชำระดอกเบี้ยทุกๆ 3 เดือน โดยเสนอขายให้แก่ผู้ลงทุนสถาบันและ/หรือ ผู้ลงทุนรายใหญ่ ระหว่างวันที่ 25-27 มิ.ย.62 ผ่านบล.โกลเบล็ก และ บล.เคจีไอ(ประเทศไทย) ซึ่งเป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อเป็นเงินทุนหมุนเวียนในการดำเนินงานและรองรับการขยายธุรกิจของบริษัท และ/หรือ ชำระคืนเงินกู้ยืมของบริษัท